Suklaata ja Kahvia: 1/3
Ensimmäinen koe kolmesta nyt suoritettu. Vaikea sanoa miten meni näin jälkikäteen. Vastasin kaikkiin vaadittuihin kysymyksiin, osa paremmin ja osa huonommin. Tämä oli varmaan ehkä haastavin kursseista sillä näihin kysymyksiin ei oikein voinut varautua kovinkaan hyvin, täytyi vain lukea tiettyjä aihepiirejä, opetella teoriat ja toivoa että sitten kokeessa osaa käyttää omaksumaansa tietoaan hyvin ja soveltaa. Tietyt aihepiirit siis toistuvat vuodesta toiseen mutta sitä ei ikinä tiedä tulevatko ne varmasti ja miten kysymykset ovat muotoiltu, ja koko ainealueen lukeminen taas on toivottoman raskasta (eikä suositeltavaa). Jokatapauksessa se on nyt ohi ja lukeminen seuraavaan kokeeseen voi alkaa.
Kokeethan meillä menee yleensä siten että koeaikaa on 3 tuntia, 10-12 kysymystä joista valitaan 3 joihin vastataan esseemuotoisesti. Kokeen painoarvo on useimmiten 80% vuoden kestävän kurssin arvosanasta, eli kohtuuiso painoarvo on sekä kokeella että koe-alueella. Eka vuonna täällä kävi silleen vattumaisesti että kolme neljästä kokeesta oli laitettu heti ensimmäiselle tenttiviikolle ja siinä oli aivan tuskainen stressi. Olin niin hajalle sen viikon jälkeen. Tänä vuonna onnekkaasti kävi niin että minulla on vain yksi tentti kerran viikossa joten ehtii lukemaan järkevästi.
Kuvaton postaus ei kiinnosta ketään joten random-kirjastoasu viime viikolta: MW for H&M huivi, korallinen t-paita New Look, harmaat farkut CG, valkoiset ballerinat New Look
Lähettänyt suklaasydän / Suklaata ja Kahvia klo 15.33
garnetice 13. toukokuuta 2009 klo 9.03
sho(e)paholic 13. toukokuuta 2009 klo 20.31
Oih, ihana blogi sulla. Varsinkin noi reissukuvat oli tosi kauniita! Saanko kysyä, että mikset kirjoita enkuksi(kin)? Oletan, että on sulle aika helppo kieli, jos kerta asustelet Lontoossa :) Ja tämä ei ollut kritiikkiä :D
suklaasydän 14. toukokuuta 2009 klo 10.33
garnetice, kiitoksia :) Kiva pysti :D
sho(e)paholic, kiitoksia ja ei, en ottanut kritiikkinä ollenkaan ;) Yksi suurimmista syistä miksi tämän blogin pystyyn pistin oli suomenkielen harjoittaminen, sitä kun arkielämässä en käytä ollenkaan. Kirjoitus englanniksi taas tuntuu paljon helpommalta, joten jos kirjoittaisin englanniksi en kokisi hyötyväni siitä ollenkaan, ja sitä joudun nyt paljon muutenkin tekemään. On kiva saada vaihtelua.
Kaksikielistä blogia taas en halua pitää sillä tiedän siihen menevän tuhottoman paljon aikaa... Olen joskus kirjoitellut (tekstipainotteista) kaksikielistä matkablogia sukulaisille ja kavereille, ja loppujenlopuksi meni niin hermot että siitä tuli pelkästään englanninkielinen :)